༄༅། །རྒྱུད་སྡེའི་ཟབ་དོན་སྒོ་འབྱེད་རིན་ཆེན་གཅེས་པའི་ལྡེ་མིག་ཅེས་བྱ་བ་བཞུགས་སོ།།
821

དུས་འཁོར་ཆོས་སྐོར་
།དཔལ་དུས་ཀྱི་འཁོར་ལོའི་རྒྱུད་ཀྱི་རྒྱལ་པོའི་བཤད་ཐབས་ཀྱི་ཡན་ལག་རྣམ་པར་གཞག་པ་རྒྱུད་སྡེ་རིན་པོ་ཆེ་ཐམས་ཅད་ཀྱི་ཟབ་དོན་གྱི་སྒོ་འབྱེད་པར་བྱེད་པ་རིན་
པོ་ཆེ་གཅེས་པའི་ལྡེ་མིག་ཅེས་བྱ་བ། བླ་མ་དམ་པ་རྣམས་དང་དཔལ་དུས་ཀྱི་འཁོར་ལོའི་ཞབས་ལ་གུས་པས་ཕྱག་འཚལ་ལོ། །གང་ཞིག་ཚོགས་གཉིས་རིན་ཆེན་འབྱུང་གནས་བརྩོན་
འགྲུས་སྲུབ་ཤིང་གིས་བསྲུབས་པས། །སྐྱེ་རྒུ་ཀུན་གྱི་རྒ་ཤི་སེལ་བའི་བདུད་རྩིའི་མཆོག་དེས་ཚིམ་མཛད་ཅིང༌། །མཁྱེན་པའི་སྤྱན་སྟོང་རབ་ཏུ་རྒྱས་ཤིང་བརྩེ་བས་འཆི་མེད་གདུལ་བྱ་
སྐྱོང༌། །ནུས་པ་མཐའ་གཉིས་ལྷ་མིན་འཇིགས་པ་འཇོམས་མཛད་རྡོ་རྗེ་འཛིན་ལ་འདུད། །དཔལ་ལྡན་བླ་མ་དམ་པ་དང༌། །མི་འགྱུར་བདེ་ཆེན་དུས་འཁོར་ལོ། །རྣམ་ཀུན་སྟོང་ཉིད་སྣ་
822

وه
གཉིས་
།ཚོགས་ཡུམ། །རོ་གཅིག་མཉམ་པ་ཉིད་ལ་འདུད། །རྒྱུད་འགྲེལ་རིན་ཆེན་བཤད་པ་ལ། །འཇུག་པའི་ཡན་ལག་རྣམ་གཞག་པ། །རིན་ཆེན་གཅེས་པའི་ལྡེ་
མིག་འདི། །བཤེས་གཉེན་དམ་པས་བསྐུལ་ཕྱིར་བྲི། །འདིར་དཔལ་དུས་ཀྱི་འཁོར་ལོའི་རྒྱུད་འགྲེལ་འཆད་པ་ལ་གཉིས་ཏེ། རྒྱུད་འགྲེལ་བཤད་ཐབས་ཀྱི་ཡན་ལག་རྣམ་པར་གཞག་པ་
དང༌། རྒྱུད་འགྲེལ་དངོས་ལ་འཇུག་པ་ལས། དང་པོ་ལ། བླ་མ་རྭ་པའི་བཤད་སྲོལ་གྱིས། གང་ཞིག་གང་ལས་ཡོན་ཏན་མཆོག་བརྙེས་པའི། །སྟོན་པའི་མཆོག་གྱུར་སྐུ་བཞི་ལ་ཕྱག་
འཚལ། ྃ།ཞེས་པའི་གསུང་གིས་གསུང་བ་པོ་སྟོན་པ་གཏན་ལ་དབབ་པ་དང༌། ཐུན་མོང་ཁྱད་པར་བླ་ན་མེད་པ་ཡི། །བསྟན་པའི་སྙིང་པོ་དུས་འཁོར་ལ་ཕྱག་འཚལ། །ཞེས་པའི་གསུང་
823

དུས་འཁོར་ཆོས་སྐོར་
གིས་དེས་གསུངས་པའི་ཆོས་གཏན་ལ་དབབ་པ་དང༌། སངས་རྒྱས་རིགས་ལྡན་རིམ་པར་བརྒྱུད། །དཔལ་གྱི་བརྒྱུད་པ་ལ་ཕྱག་འཚལ། །ཞེས་པའི་གསུང་གིས་སངས་རྒྱས་ནས་རིགས་ལྡན་དང་བླ་མ་རྣམས་ཀྱི་བར་བརྒྱུད་པའི་
ཚུལ་བསྟན་པ་དང༌། དཔལ་གྱི་བླ་མ་སློབ་མས་བསྟེན། །བཤད་པ་དོན་གྲུབ་ལ་ཕྱག་འཚལ། །ཞེས་པའི་གསུང་གིས་བརྒྱུད་པའི་རྒྱུད་འགྲེལ་ལ་བཤད་ཉན་ཇི་ལྟར་བྱ་བའི་ཚུལ་དང་རྣམ་པ་བཞིར་འཆད་དོ། །དེ་ལ་དང་པོ་
ལ། གང་ཟག་གང་ཞིག་ལམ་གང་ལས་འབྲས་བུ་ཡོན་ཏན་གྱི་མཆོག་མངའ་བརྙེས་ཤིང་སངས་རྒྱས་པའི་ཚུལ་ནི། གང་ཟག་རིགས་དང་ལྡན་པས་ལམ་བྱང་ཆུབ་མཆོག་ཏུ་སེམས་བསྐྱེད་ཅིང་ཚོགས་བསགས་ཏེ། སེམས་ཅན་
ཡོངས་སུ་སྨིན་པར་བྱས། ཞིང་ཡོངས་སུ་དག་པར་བྱས། སྨོན་ལམ་ཡོངས་སུ་རྫོགས་པར་བྱས་ནས་འབྲས་བུ་ཡོན་ཏན་གྱི་མཆོག་དོན་གཉིས་མཐར་ཐུག་པའི་སངས་རྒྱས་མངོན་སུམ་དུ་བྱེད་པ་ཡིན་ནོ། །སངས་རྒྱས་དེ་ཉིད་
གདུལ་བྱའི་ངོར་སྣང་ཚུལ་ལ་གཉིས་ཏེ། དག་པ་དང༌། མ་དག་པའི་གདུལ་བྱ་ལ་སྣང་ཚུལ་ལོ། །དང་པོ་ལ། ཞིང་དག་པ་ལོངས་སྐུའི་ཞིང་ཁམས་འོག་མིན་ལ་སོགས་པར། འཁོར་བྱང་སེམས་འཕགས་པའམ་ས་བཅུའི་བྱང་
ཆུབ་སེམས་དཔའ་རྣམས་ལ། དུས་ཐོག་མ་སངས་རྒྱས་པ་ནས་བཟུང་སྟེ་རྟག་ཏུ་རྒྱུན་མི་འཆད་པར་ཐེག་པ་ཆེན་པོའི་ཆོས་སྟོན་ཞིང༌། གདུལ་བྱ་དག་པའི་དོན་མཛད་པ་ཡིན་ནོ། །གཉིས་པ་ལ་གསུམ་སྟེ། སྤྱིར་བསྐལ་པ་གང་ལ་
824

وه
།སངས་རྒྱས་བྱོན་ཚུལ། ཁྱད་པར་བསྐལ་པ་བཟང་པོའི་སངས་རྒྱས་བྱོན་ཚུལ། ཁྱད་པར་དུ་མི་མཇེད་འཇིག་རྟེན་དུ་ཐུབ་པའི་དབང་པོ་བྱོན་ཚུལ་ལོ། །དང་པོ་ལ། སྤྱིར་བསྐལ་པ་ལ་སྒྲོན་མེའི་བསྐལ་
པ་དང༌། མུན་པའི་བསྐལ་པ་གཉིས་ལས། སྒྲོན་བསྐལ་ལ་སངས་རྒྱས་འབྱུང་གི། མུན་བསྐལ་ལ་མི་འབྱུང་ངོ༌། །སྒྲོན་བསྐལ་བསྐལ་པ་བཟང་པོ་ལ། སངས་རྒྱས་སྟོང་ངམ་སྟོང་དང་ལྔ། དེ་ནས་མུན་བསྐལ་བསྐལ་པ་ཆེན་པོ་
དྲུག་ཅུ་རྩ་ལྔ། དེ་ནས་སྒྲོན་བསྐལ་བསྐལ་པ་སྙན་པ་ཆེན་པོ་ལ་སངས་རྒྱས་ཁྲི། དེ་ནས་མུན་བསྐལ་བརྒྱད་ཁྲི་འདས་པ་དང་བསྐལ་པ་སྐར་མ་ལྟ་བུ་ཞེས་བྱ་བའི་སྒྲོན་བསྐལ་ལ་སངས་རྒྱས་བརྒྱད་ཁྲི། དེ་ནས་མུན་བསྐལ་སུམ་
4བརྒྱ། བརྒྱ། དེ་ནས་སྒྲོན་བསྐལ་ཡོན་ཏན་བཀོད་པ་ལ་སངས་རྒྱས་བརྒྱད་ཁྲི་བཞི་སྟོང་འབྱུང་བར་བསྐལ་བཟང་ནས་བཤད་དོ། །གཉིས་པ་ལ། སྙིང་རྗེ་པད་དཀར་ལས་བསྐལ་བཟང་ལ་སངས་རྒྱས་སྟོང་དང་ལྔ་འབྱུང་བར་བཤད་ཿ
ཅིང༌། ལུང་གི་འགྲེལ་པ་ལས་སངས་རྒྱས་ལྔ་བརྒྱ་འབྱུང་བར་བཤད་པ་ཡོད་ཀྱང༌། འདིར་གསང་བ་བསམ་གྱིས་མི་ཁྱབ་པ་དང༌། བསྐལ་བཟང་ལ་སོགས་པར་བསྐལ་པ་བཟང་པོའི་སངས་རྒྱས་སྟོང་དུ་བཤད་པས་དེའི་རྗེས་སུ་
འབྲངས་ན། འཇིག་རྟེན་འདི་ཆུ་ཡིས་འཇིག་པའི་ཚེ། མཚོ་ནས་གསེར་གྱི་པདྨ་སྟོང་བྱུང་བ་ལ་ལྷ་རྣམས་ཀྱིས་བརྟགས་པས་སངས་རྒྱས་སྟོང་འབྱུང་བའི་ལྟས་སུ་ཤེས་ཏེ། ཀྱེ་མ་བསྐལ་པ་འདི་ནི་བཟང་པོ་ཞེས་བརྗོད་པས་བསྐལ་པ་
བགྱ། ད་ནས་སྒྲོན་བསྐ་བ་ཡན་ཏན པ
ཐང་པ་ཡོད་དང་། འདིར་གསང་བ་
ང་
825

བཟང་པོར་གྲགས་ལ། དེའི་གནས་བསྐལ་གྱི་མར་འགྲིབ་ཀྱི་བརྒྱད་ཁྲི་ནས་བརྒྱ་པའི་བར་ལ་སངས་རྒྱས་འབྱུང༌། བརྒྱད་ཁྲི་བས་སྔ་བར་མི་འབྱུང་སྟེ། སྐྱོ་ཤས་ཆུང་ཞིང་ཆོས་དོན་དུ་མི་གཉེར་བས་སོ། །བརྒྱ་པ་བས་འཕྱི་བར་མི་
འབྱུང་སྟེ། སྙིགས་མ་ལྔ་ཧ་ཅང་ཤས་ཆེ་བས་སོ། །ཡར་འཕེལ་ལ་མི་འབྱུང་སྟེ། མི་དགེ་བ་ངང་གིས་སྤོང་ཞིང་དངོས་པོ་རྣམས་འཕེལ་བས་སྐྱོ་བ་མི་སྐྱེ་བའི་ཕྱིར་རོ་ཞེས་ཉན་ཐོས་འདོད་ཀྱི་ཐམས་ཅད་དུ་དེའི་ངེས་པ་མེད་དོ། །
འདི་ཡི་ཚེ་ལོ་བཞི་ཁྲིའི་དུས་སུ་འཁོར་བ་འཇིག གསུམ་ཁྲིའི་དུས་སུ་གསེར་ཐུབ། ཉི་ཁྲིའི་དུས་སུ་འོད་སྲུང་། བརྒྱ་པའི་དུས་སུ་ཤཱཀྱ་ཐུབ་པ། བརྒྱད་ཁྲི་པའི་དུས་སུ་བྱམས་པ་འབྱུང་ངོ༌། །མདོ་བསྐལ་བཟང་དུ་སངས་རྒྱས་རེ་
རེའི་ཡུལ་དང་རིགས་དང་འོད་དང་ཡབ་དང་ཡུམ་དང་སྲས་དང་རིམ་གྲོ་པ་དང་ཤེས་རབ་ཅན་དང་རྫུ་འཕྲུལ་ཅན་གྱི་མཆོག་གཉིས་དང་འཁོར་འདུས་པ་དང་ཚེ་ཚད་དང་བསྟན་པ་གནས་པའི་ཚད་དང་སྐུ་གདུང་སྟེ། མཆོག་ཟུང་སོ་ཿ
སོར་བགྲངས་པའི་དོན་བཅུ་གསུམ་བཅུ་གསུམ་གྱིས་བསྟན་ཅིང་། ཁ་ཅིག་གིས་གདུང་སྨོས་ཏེ་བཅུ་བཞིའོ། །འཁོར་འདུས་པའང་ཁ་ཅིག་ལ་རེ་རེ་དང་ཁ་ཅིག་ལ་མང་པོ་དང༌། སྐུ་གདུང་ལ་རྒྱས་པར་འགྱུར་བ་དང་རིལ་པོ་གཅིག་
ཏུ་འདུས་པ་གཉིས་སོ། །སྟོན་པ་འདི་ལ་དཔེར་བརྗོད་ན། མཆོག་ཏུ་དགའ་བའི་རྒྱལ་པོ། ང་སྐྱེ་བའི་ཡུལ་ནི་སེར་སྐྱའི་གནས་ཞེས་བྱའོ། །རིགས་ནི་རྒྱལ་རིགས་སོ། །གདུང་ནི་གོའུ་ཏ་མའོ། །འོད་ནི་འདོམ་གང་ངོ༌། །ཡབ་
དུས་འཁོར་ཆོས་སྐོར་

আ
།ནི་ཟས་གཙང་མ་ཞེས་བྱའོ། །ཡུམ་ནི་སྒྱུ་འཕྲུལ་ཞེས་བྱའོ། །སྲས་ནི་སྒྲ་གཅན་འཛིན་ཞེས་བྱའོ། །རིམ་གྲོ་པ་ནི་ཀུན་དགའ་བོ་ཞེས་བྱའོ། །ཤེས་རབ་ཅན་རྣམས་ཀྱི་མཆོག་ནི་ཉེ་རྒྱལ་ཞེས་བྱའོ། །རྫུ་
འཕྲུལ་ཅན་རྣམས་ཀྱི་མཆོག་ནི་པང་ནས་སྐྱེས་ཞེས་བྱའོ། །འདུས་པ་དང་པོ་ལ་དགེ་སློང་སྟོང་ཉིས་བརྒྱ་ལྔ་བཅུའོ། །སྐུ་ཚེའི་ཚད་ནི་ལོ་བརྒྱའོ། །དམ་པའི་ཆོས་ནི་ལོ་ལྔ་བརྒྱའི་བར་དུ་གནས་སོ། །ལོ་ལྔ་བརྒྱའི་བར་དུ་ནི་དམ་པའི་
ཆོས་ལྟར་སྣང་ངོ༌། །སྐུ་གདུང་ནི་རྒྱས་པར་འགྱུར་རོ། །ཞེས་གསུངས་སོ། །གསུམ་པ་ལ། ཉན་ཐོས་ཀྱི་ལུགས་དང༌། ཐེག་ཆེན་ཐུན་མོང་གི་ལུགས་དང༌། རྡོ་རྗེ་ཐེག་པའི་ལུགས་དང་གསུམ་ལས། དང་པོ་ལ། གསུམ་
*སྟེ། དང་པོར་སེམས་བསྐྱེད་ཚུལ། བར་དུ་ཚོགས་བསགས་ཚུལ། ཐ་མ་སངས་རྒྱས་ཚུལ་དང་གསུམ་ལས། དང་པོ་ནི། སྔོན་རྒྱལ་པོ་འོད་ལྡན་དུ་གྱུར་པ་ན། སངས་རྒྱས་རྣམས་ཀྱི་སྟོབས་དང་བརྩོན་འགྲུས་ཐོས་
ནས། སྦྱིན་པ་དག་བྱིན། བསོད་ནམས་དག་བྱས་ཏེ། བླ་ན་མེད་པའི་བྱང་ཆུབ་ཏུ་སྨོན་ལམ་བཏབ་པ། སྦྱིན་པ་རྒྱ་ཆེན་གྱུར་པ་འདི་ཡིས་སུ། །ཞེས་སོགས་ཀྱི་སྨོན་ལམ་བཏབ་སྟེ་དང་པོར་སེམས་བསྐྱེད་དོ། །གཉིས་པ་
ནི། སངས་རྒྱས་ཤཱཀྱ་ཐུབ་པ་བསྙེན་བཀུར་བ་ནས་བཟུང་སྟེ་རིན་ཆེན་གཙུག་ཏོར་ཅན་བསྙེན་བཀུར་བ་ཡན་ཆད་སངས་རྒྱས་བདུན་ཁྲི་ལྔ་སྟོང་བསྙེན་བཀུར་ཏེ་བསྐལ་པ་གྲངས་མེད་དང་པོ་རྫོགས། དེ་ནས་མར་མེ་མཛད་ཡན་ཆད་
འགྲུས་ཐོས་
827

སངས་རྒྱས་བདུན་ཁྲི་དྲུག་སྟོང་བསྙེན་བཀུར་ཏེ་གྲངས་མེད་གཉིས་པ་རྫོགས། དེ་ནས་སངས་རྒྱས་རྣམ་གཟིགས་ཡན་ཆད་བདུན་ཁྲི་བདུན་སྟོང་བསྙེན་བསྐུར་ཏེ་གྲངས་མེད་གསུམ་པ་རྫོགས། དེ་ནས་བསྐལ་པ་ཆེན་པོ་བརྒྱར་མཚན
གྱི་རྒྱུ་བསྒྲུབ་དགོས་པ་ལ། སངས་རྒྱས་སྐར་རྒྱལ་ལ་ཚིགས་སུ་བཅད་པ་གཅིག་པས་ཞག་བདུན་དུ་བར་མ་ཆད་པར་བསྟོད་པས་བརྩོན་འགྲུས་རྫོགས་ཤིང་བསྐལ་པ་ཆེན་པོ་དགུའི་ཚོགས་འདུམ་སྟེ། བསྐལ་པ་འདིའི་སངས་རྒྱས་
འོད་སྲུང་ལ་བསྙེན་བཀུར་བ་ཡན་ཆད་བསྐལ་པ་ཆེན་པོ་དགུ་བཅུ་རྩ་གཅིག་གིས་མཚན་གྱི་རྒྱུ་རྫོགས་ཏེ། མཛོད་ལས། རྣམ་གཟིགས་མར་མེ་རིན་ཆེན་གཙུག །གྲངས་མེད་གསུམ་གྱི་ཐ་མར་བྱུང༌། །དང་པོ་ཤཱཀྱ་ཐུབ་པ་ཡིན། །
ཞེས་སོ། །དེ་ནས། དགའ་ལྡན་དུ་དམ་པ་ཏོག་དཀར་པོར་འཁྲུངས་པ་ལ་སོགས་མཛད་པ་བཅུ་གཉིས་བསྟན་པར་འདོད་དོ། །གསུམ་པ་ནི། དགའ་ལྡན་ནས་འཕོས་དོན་གྲུབ་གཞོན་ནུར་སྐུ་འཁྲུངས་ཤིང་འཛམ་བུའི་གྲིབ་མ་ལ་ྂ
བསམ་གཏན་བཞི་མངོན་དུ་མཛད་པའི་བར་ནི། སོ་སོ་སྐྱེ་བོ་འཆིང་བ་མཐའ་དག་དང་བཅས་པ་ཡིན་ལ། དེ་ཚུན་ཆད་འཆིང་བ་ཕྱོགས་བྲལ་ཡིན་ནོ། །དེ་ནས་བཙུན་མོའི་འཁོར་སྤངས་ནས་རབ་ཏུ་བྱུང༌། དཀའ་བ་སྤྱད། བྱང་
ཆུབ་ཀྱི་སྙིང་པོར་གཤེགས་ཏེ་བདུད་བཏུལ་ནས་བསམ་གཏན་བཞི་པའི་དངོས་གཞི་ལ་བརྟེན་ནས་ཚོགས་ལམ་གྱི་ལྷག་མ་དང་སྦྱོར་ལམ་དང་མཐོང་སྒོམ་གྱི་ལམ་གྱི་སྐད་ཅིག་མ་སོ་བཞིས་ཐོ་རངས་སྐྱ་རེངས་འཆར་ཁར་མངོན་པར་
དུས་འཁོར་ཆོས་སྐོར་

།རྫོགས་པར་སངས་རྒྱས་པ་ལ་འདོད་དོ། །མཛོད་ལས། སྟོན་དང་བསེ་རུ་བྱང་ཆུབ་པར། །བསམ་གཏན་མཐའ་རྟེན་གཅིག་ལ་ཀུན། །ཞེས་སོ། །དེ་ནས་ཀུན་ཤེས་ནས་རབ་བཟང་གི་བར་ལ་ཆོས་ཀྱི་
སྟོན་པ་འདི་སྔོན་རིགས་ལ་གནས་པའི་དུས་ན་ལས་ཀྱི་ནུས་པས་དམྱལ་བའི་ལྕགས་བསྲེགས་
འཁོར་ལོ་བསྐོར་ཏེ་ལྷག་མེད་དུ་མྱ་ངན་ལས་འདས་པར་འདོད་དོ། །གཉིས་པ་ལ། གསུམ་ལས། དང་པོར་ཐུགས་བསྐྱེད་ཚུལ་ནི།
ཀྱི་ས་གཞི་ལ་ཤིང་རྟ་འདྲེན་པའི་གྱད་ཅིག་ཏུ་སྐྱེས་སོ། །དེའི་ཚེ་ཟླ་བོ་སྟོབས་ཆུང་བ་ལ་སྲུང་མ་ཨ་ཝང་གིས་ཡང་ཡང་བསྣུན་པས་ཤིན་ཏུ་བརྩེ་བ་སྐྱེས་ཏེ། དེའི་རྐྱེན་གྱིས་བྱང་ཆུབ་ཏུ་སེམས་བསྐྱེད་དོ། །དེ་ནས་ཨ་ཝང་ལ་འདི་ལ་
“ སྙིང་རྗེའི་སེམས་ཅུང་ཟད་བསྐྱེད་ཅིག་ཅེས་སྨྲས་པས་དེ་རབ་ཏུ་ཁྲོས་ནས་མདུང་རྩེ་གསུམ་པ་བསྣུན་པས་ཚེའི་དུས་བྱས་ཏེ་མེའི་ཤིང་རྟའི་དམྱལ་བ་ལས་ཐར་ཏེ་བསྐལ་པ་བརྒྱད་ཀྱི་སྡིག་པ་བྱང་བར་གྱུར་ཏོ། །ཞེས་དྲིན་ལན་བསབ་པ་
ལས་འབྱུང་ངོ་། །གཉིས་པ་ཚོགས་བསགས་ཚུལ་ལ། བསྐལ་པ་གྲངས་མེད་སུམ་ཅུ་སོ་གསུམ་དང་བཅུ་དང་བདུན་དང་མང་པོར་བཤད་པ་ཡོད་ཀྱང༌། གྲངས་མེད་གསུམ་དུ་བཤད་པ་མང་ཞིང་གྲགས་ཆེ་བས་དེའི་ལུགས་བྱང་
ཆུབ་སེམས་དཔའི་སྡེ་སྣོད་བཞིན་དུ་བཤད་ན། དང་པོ་རྒྱལ་པོའི་ཕོ་བྲང་རྣམ་པར་རྒྱལ་བའི་རྒྱལ་མཚན་དུ་རྒྱལ་པོ་ཚེ་རྣམ་པར་རྒྱལ་བའི་སྲས་གཞོན་ནུ་བརྩོན་འགྲུས་སྤྱོད་ཅེས་བྱ་བར་གྱུར་པའི་ཚེ། དེ་བཞིན་གཤེགས་པ་ཕུང་པོ་ཆེན་
829

པོ་འཇིག་རྟེན་དུ་བྱོན་པ་ལ་བསྙེན་བཀུར་བྱས་ཤིང༌། དགེ་བའི་རྩ་བ་བསྐྲུན་པ་ནས་བརྩམས་ནས་བསྐལ་པ་གྲངས་མེད་གཅིག་ཏུ་ཚོགས་བསགས་པས་ས་དང་པོ་ཐོབ་པར་གྱུར་ཏོ། །དེ་ནས་གྲོང་ཁྱེར་འཛམ་བུ་ཆུ་བོའི་གསེར་དུ་རྒྱལ་
པོ་མཛེས་པར་སྣང་བའི་སྣ་ཆེན་པ་ཚོང་དཔོན་ཤེས་རབ་བཟང་དུ་གྱུར་པའི་ཚེ། དེ་བཞིན་གཤེགས་པ་དཀོན་མཆོག་ཡན་ལག་འཇིག་རྟེན་དུ་བྱོན་པ་ལ་བསྙེན་བཀུར་ཞིང་རྗེས་སུ་བསྟན་པ་མནོས་པ་ནས་བཟུང་སྟེ། གྲངས་མེད་གཅིག་
ཏུ་ཚོགས་བསགས་པས་ས་བདུན་ནོན་པར་གྱུར་ཏོ། །དེ་ནས་བྲམ་ཟེའི་ཁྱེའུ་སྤྲིན་ཞེས་བྱ་བར་གྱུར་པས་བྲམ་ཟེ་རིན་པོ་ཆེ་ལ་རིག་བྱེད་བསླབས་ནས་བསྙེན་བཀུར་བྱ་བའི་རྒྱུ་བཙལ་བའི་ཕྱིར་ཡུལ་དབུས་ཀྱི་གྲོང་ཁྱེར་དག་ཏུ་ལྗོངས་
རྒྱུར་སོང་སྟེ་མཐར་གྱིས་རྒྱལ་པོ་དགྲ་ཐུལ་གྱི་ཕོ་བྲང་པད་མ་ཅན་ཞེས་བྱ་བའི་ཚོང་འདུས་སུ་ཕྱིན་ཏོ། །དེའི་ཚེ་བྲམ་ཟེ་མར་མེའི་བདག་པོའི་སྲས་དེ་བཞིན་གཤེགས་པ་མར་མེ་མཛད་འཇིག་རྟེན་དུ་བྱོན་ཏེ། ནམ་མཁའ་ལ་ལྷ་རྣམས་མེ་
ཏོག་དང་རོལ་མོའི་སིལ་སྙན་གླུ་དབྱངས་དང་བཅས་ཏེ་བཞུགས་པ་མཐོང་ནས་ཁྱེད་ཅི་ཞིག་བྱེད་དྲིས་པས་ཁྱེད་ཀྱིས་མི་ཤེས་སམ། འདི་ན་སངས་རྒྱས་མར་མེ་མཛད་བཞུགས་སོ་ཞེས་ཟེར་རོ། །དེ་སྐྱི་བུང་ཞེས་བྱེད་ཅིང་ཀྱེ་མ་སངས་
རྒྱས་འབྱུང་བ་ནི་རྙེད་པར་དཀའ་བས་བདག་གིས་སློབ་དཔོན་གྱི་ཡོན་ཕྱིས་བསབ་པར་བྱ་སྟེ། ཀརྨ་ཀ་ནི་ལྔ་བརྒྱ་པ་འདི་སངས་རྒྱས་ལ་མཆོད་པར་བྱའོ་སྙམ་དུ་དགོངས་ནས་བྲམ་ཟེའི་བུ་མོ་བཟང་ལེན་ལྡན་ལ་རྔན་པར་སྐྱེ་བ་ཐམས་
830

།ཅད་དུ་ཁྱིམ་ཐབ་ཏུ་ཁས་བླངས་ཤིང་ཨུཏྤལ་ལྔ་ཉོས་ནས་སངས་རྒྱས་ལ་གཏོར་ཏེ་ཀྲྀ་ཎ་ས་རིའི་པགས་པ་བཏིང་ནས་མར་མེ་མཛད་དེ་བཞིན་གཤེགས་པ་ཀུན་ནས་སྤྱན་བདག་གི་ལྷག་པའི་བསམ་པ་ཐུགས་
སུ་ཆུད་པར་མཛོད་ལ་རི་དྭགས་ཀྱི་པགས་པ་འདི་ལ་ཞབས་བཞག་པར་མཛོད་ཅིག་ཅེས་པ་དང༌། དེ་བྱོན་པས་མཉེས་པར་བྱས་ཏེ་རལ་པ་གསེར་གྱི་མདོག་ཅན་སྟན་དུ་བཏིང་ནས་མར་མེ་མཛད་ཀུན་ནས་སྤྱན་འདི་ལ་ཞབས་མི་འཇོག་
ཅིང་ལུང་མི་སྟོན་ན་འདི་ཉིད་དུ་ལུས་བསྐམ་པར་བྱའོ་ཞེས་ཡི་དམ་བརྟན་པོར་བཅས་པ་དང༌